Vakurê Kurdîstanî de bi rojan o Newroze yena pîrozkerdene. Sey vizêrî ewro zî adirê Newroze ame tavistene û mesajê xoverdayîşî ameyî dayene.  Şarê kurdî sey her Newroze emser zî semedê  çareserî Îmrali nîşan dano û Azadîya Rayberê Şarê Kurdî Abdullah Ocalanî wazeno.
Ewro Agirî, Colemêrg, Depê Xarpêtî, Erdexan, Erzirom, Milazgîrê Mûşî û Qers de bi şîarê  “Her der Newroz, her dem azadî”  adirê Newroze ame tavistene.  Hewtî ra heta hewtayî hemwelatîyî tewrê şayayîyan biyî semedê azadîye û haştîye qîrayî.
Bajarê Kurdîstanî rixmê zext û hêrişanê dewleta tirke bi sloganananê ke azadîya Rayberê Şarê Kurdî Abdullah Ocalanî wazenê zimenî. Qiseykerdişan de semedê xurtkerdişê têkoşînî ame vengdayene ke faşîzmê AKP- MHPyî bêro rijnayene û Îtîfaqê Kede û Azadîye ser bikewo.
